Robotnícky Dom

ZUZANA MIKULCOVÁ BAND
2025-04-26 15:15 - 16:30 (Europe/Bratislava) | Námestie SNP, Námestie SNP, Banská Bystrica, 97401, Slovenská republika
Zuzana Mikulcová pochádza z Rimavskej Soboty, vyštudovala Pražské konzervatórium a momentálne študuje VŠMU v Bratislave. V roku 2015 nahrala debutový album „Slová“ s podporou Hudobného fondu a Slovenskej jazzovej spoločnosti.

PIKOSCHKY
2025-04-26 16:45 - 17:30 | Námestie SNP, Námestie SNP, Banská Bystrica, 97401, Slovenská republika
Pikoschky sú spojením 3 hudobných svetov a hlavne 3 skvelých kamarátov, ktorým to hrá aj na stage-i a aj pod ním. Energia ich vystúpení by sa dala krájať. V podstate ide o improvizáciu spojenú so žánrami ako nu jazz, funk, electro swing, house, či drum&bass.

ESTER WIESNEROVÁ – BLUE JOURNAL (SK/USA/UK/A)
2025-04-26 19:00 - 21:00 | Hogo Fogo Jazz & Art Club, Námestie Š. Moysesa 7, Banská Bystrica, Slovenská republika
V Hogo Fogo Jazz & Art Club, kde čaká na návštevníkov festivalu výnimočný hudobný zážitok v podaní Ester Wiesnerovej. Ktorá je medzinárodne pôsobiaca skladateľka, speváčka a pedagogička, pôvodom zo Slovenska. Nedávno bola uvedená v zozname Forbes 30 pod 30 a udelila jej medailu Guntera Schullera. New England Conservatory v Bostone. V roku 2020 bola Ester ocenená medailou jazzového skladateľa Gunthera Schullera v Bostone. K jej ďalším úspechom patrí napríklad zaradenie do rebríčka „30 pod 30“ časopisu Forbes (30 najúspešnejších Slovákov pod 30 rokov), alebo titul „Objav roka“ v súťaži Nové tváre slovenského jazzu. Ester je absolventkou spevu a jazzovej kompozície na Berklee College of Music. Titul magistry hudby má z jazzovej kompozície a hudobnej pedagogiky na New England Conservatory. Na Berklee jej bolo udelené najvyššie možné štipendium v jej odbore „Sylvia M. Zunz Endowed Scholarship“, na ktoré bola nominovaná profesormi. Jej ďalším kariérnym úspechom je, že sa stala členkou poroty aktuálneho ročníka Grammy, ktorý sa konal v Los Angeles z druhého na tretieho februára 2025.

Účinkujúci:

Ester Wiesnerová – spev,SK/USA

Tara Minton – Harfa, UK

Michal Šelep – kontrabas/basgitara, SK

András Dés – perkusie, A

JAM SESSION
2025-04-26 21:30 - 22:30 | Hogo Fogo Jazz & Art Club, Námestie Š. Moysesa 7, Banská Bystrica, Slovenská republika
Jam session je relatívne neformálna hudobná udalosť, proces, alebo hudobná aktivita, počas ktorej hudobníci, častejšie to bývajú inštrumentalisti, hrajú improvizované sóla, opakujú, vampujú, hudobné figúry a sekcie, využívajú efekty hudobného oneskorenia tónov, akordov (známe aj ako bourdon, či drón, dróna…), či experimentovanie s kombináciami akordov.

SUS4
2025-04-27 14:00 - 15:00 | Námestie SNP, Námestie SNP, Banská Bystrica, 97401, Slovenská republika
Veľmi podnetná a príjemná hodinka kvalitnej hudby a veľmi kvalitne zohratej jazzovej formácie „sus4 music group“.

NEW MARKET JAZZ BAND (PL)
2025-04-27 15:30 - 16:30 | Námestie SNP, Námestie SNP, Banská Bystrica, 97401, Slovenská republika
Dixielandová skupina NEW MARKET JAZZ BAND vznikla v Nowom Targu začiatkom 80. rokov z iniciatívy lekára a hudobníka Zdzisława „Toni“ Macikowského (predtým viedol kapelu Medicus v Braniciach).

STAVANIE MÁJA
2025-04-30 16:00 - 17:30 | Námestie SNP, Námestie SNP, Banská Bystrica, 97401, Slovenská republika
V Banskej Bystrici sa aj tento rok pripomenie tradičný zvyk stavania mája. Na Námestí SNP sa v stredu 30. apríla 2025 vztýči máj, ozdobený pestrofarebnými stužkami. O kultúrny program a zábavu sa postarajú Folklórna skupina Detvani z Detvy a Detský folklórny súbor Dupkáčik pri ŽŠ Spojová 14 z Banskej Bystrice. Podujatie bude moderovať Tomáš Dom.

Stavanie mája je starodávny zvyk, ktorý symbolizuje príchod jari a obnovu prírody. V minulosti mládenci stavali máje dievčatám, o ktoré sa uchádzali.

V zmenenej podobe sa táto tradícia udržal dodnes, stavia sa však

zväčša jeden ovenčený strom uprostred dediny alebo hlavného námestia a vztýčený

ostáva spravidla počas celého mesiaca.

DIERA V NEBI V BANSKEJ BYSTRICI
2025-05-10 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Stretnú sa farár, kuchár a starostka v diere na konci sveta a snažia sa prísť na to, ako ju urobiť fakt výnimočným miestom. Šlo by to, keby neboli všetci… v zapadnutej obci bez signálu, bez kostola a bez očakávaní. Aspoň že majú najväčšiu zbierku záhradných trpaslíkov široko ďaleko. Starostka chce za každú cenu pritiahnuť do obce investora. Jej syn tajne leští panvice v michelinskej reštaurácii a svoje ego na internete. Tajomný šéfkuchár rozumie zelenine a záhradným trpaslíkom. Jedine farár je normálny, káže v standupoch. Tento idylický obraz naruší príchod drzej a nečakane bohatej vnučky. Jej babka má s rodnou obcou svoje plány. Poľovníci strieľajú na všetko, čo sa pohne, záhradní trpaslíci sa váľajú v blate, ale nakoniec všetko dobre dopadne. Absurdná komédia s krásnym výhľadom do budúcnosti.

TVORIVÝ TÍM

autor: Lenka Garajová

réžia: Šimon Ferstl

producent: Ján Gordulič

dramaturgia: Lenka Garajová

scéna: Matúš Ďuran

kostýmy: Laura Štorcelová

výkonná producentka: Katarína Valentová

OBSADENIE

Zuzana Vačková, Lenka Libjaková, Jakub Jablonský, Braňo Mosný, Jakub Gulík/Jakub Zitron Ťapák

DEŇ MATIEK: FILIP TŮMA A VOJENSKÁ HUDBA BANSKÁ BYSTRICA
2025-05-11 17:00 - 19:30 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica Vás srdečne pozýva na oslavu Dňa matiek.

Príďte s nami prežiť nezabudnuteľné chvíle plné hudby a radosti, venované našim úžasným mamám i vám, milovníkom krásnych tónov. Podvečer plný emócií, hudobnej vášne a špičkových výkonov ponúkne spoločný koncert renomovaného umelca sólistu Filipa Tůmu a Vojenskej hudby Banská Bystrica. V programe zaznejú napríklad aj známe a obľúbené skladby ako Caruso, Bésame mucho, dramatická ária Toreador, temperamentná JOJ cica, či slávny Fidlikant na streche.

Svojou prítomnosťou nás poctí aj primátor mesta, Ján Nosko, a každá mama bude obdarovaná kvetom ako prejav našej úcty a lásky.

Koncert sa uskutoční 11. mája 2025 o 17.00 hod. v Robotníckom dome.

Vstup na podujatie je voľný, avšak z kapacitných dôvodov je potrebná rezervácia. Svoje miesta si môžete rezervovať na tel. čísle: 048 4330 535 alebo e-mailom: katarina.hulinova@banskabystrica.sk

VIDEO

BENEFIČNÝ KONCERT pre dobrú vec
2025-05-15 16:00 - 19:00 | Robotnícky dom, Robotnícka 3, Banská Bystrica, 97401, Slovenská republika
Žiaci ZŠ SSV Banská Bystrica Vás pozývajú na benefičný koncert pre dobrú vec výťažok venujeme OZ IPčko.

DETSKÝ SLOVOMFEST
2025-05-20 17:30 - 19:00 | Robotnícky dom, Robotnícka 3, Banská Bystrica, 97401, Slovenská republika

JAN BOGDAN & ROMAN MARTYNOV
2025-05-27 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Hudobný večer, na ktorý nezabudnete: Jan Bogdan & Roman Martynov na turné po Slovensku

Máte radi klasickú hudbu, ktorá vás chytí za srdce? Potom si nenechajte ujsť výnimočný koncert violončelistu Jána Bogdana, ktorý po úspešnom sólovom turné opäť prichádza na slovenské pódiá – tentokrát s exkluzívnym programom v siedmich mestách Slovenska.

Na koncertnom pódiu sa k nemu pridá výnimočný klavirista Roman Martynov, s ktorým vytvárajú silné a nezabudnuteľné hudobné partnerstvo. Spoločne prinesú na koncertné pódia výber z najkrajších diel violončelovej literatúry – skladby, ktoré spájajú silu emócií s technickou virtuozitou:

Franz Schubert – Arpeggione sonátaDojímavá a lyrická skladba, ktorá spája jemnosť s hlbokým citom.

Alberto Ginastera – Pampeana No. 2Temperamentná a energická výprava do argentínskej hudobnej duše.

Sergej Rachmaninov – Sonáta pre violončelo a klavírRomantické dielo plné intenzívnych emócií, ktoré poslucháča úplne pohltí.

Ján Bogdan je osemnásobným držiteľom ocenenia Talent Novej Európy a laureátom viacerých medzinárodných súťaží. Má za sebou stovky koncertov po celom svete a mal česť vystúpiť aj pre holandskú kráľovnú Beatrix. Účinkoval vo významných koncertných sieňach ako Viedenská štátna opera, Musikverein či s orchestrami ako Štátna filharmónia Košice, Slovenský komorný orchester a Filharmonie Bohuslava Martinů.

Zažite výnimočný večer plný hudobného majstrovstva, emócií a príbehov, ktoré vo vás zostanú ešte dlho – ako intenzívna spomienka na výnimočné stretnutie s hudbou.

POD JEDNOU STRECHOU
2025-05-28 10:00 - 18:00 | Námestie SNP, Námestie SNP, Banská Bystrica, 97401, Slovenská republika
Poradenstvo pre zdravotne znevýhodnených, ich rodinných príslušníkov a verejnosť na jednom mieste.

MEDZINÁRODNÝ DEŇ DETÍ
2025-06-01 15:00 - 19:00 | Park pod pamätníkom SNP, Československej armády 1, Banská Bystrica, 97401, Slovenská republika
Mesto Banská Bystrica pozýva všetkých malých aj veľkých Banskobystričanov na oslavu Medzinárodného dňa detí do Parku pod Pamätníkom SNP. V nedeľu 1. júna sa od 15:00 hod. môžeme tešiť na pestrý kultúrny a športový program. Vyvrcholením zábavného popoludnia bude koncert speváka Mira Jaroša.

Program: 16:00 hod. – vystúpenie tanečného štúdia POUS 16:30 hod. – kreatívna inscenácia Výmyselníci v podaní tanC o.z. 18:00 hod. – koncert Mira Jaroša

Sprievodný program:dopravné ihrisko, vedecká hračka, tvorivé dielne, hry, športové súťaže, parkour, sadenie kvetov so ZAaRESom, turistický vláčik NEUSOHL EXPRESS, ukážky prác hasičov, Mestskej polície a Červeného kríža.

Návštevníci si budú môcť v parku zakúpiť rôzne pochutiny a nápoje.

Tešíme sa na vás!

DOBRE BOLO V HROCHOTI DEDINE
2025-06-05 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
Celovečerný program FSk Hrochoťan z Hrochote.

celovečerný program FSk Hrochoťan z Hrochote

SIT DOWN diskusia
2025-06-06 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Europoslankyňa z PS a frakcie Renew Europe Veronika Cifrová Ostrihoňová a europoslanec Ľudovít Ódor prídu už 6. júna do Banskej Bystrice. Na diskusii “Sit Down” povedia viac o ich práci v Európskom parlamente a preberú aj aktuálne politické a spoločenské dianie. Bude tiež príležitosť položiť otázky z publika.

Program:19:00 – 19:10 – Úvodné slovo moderátorky19:10 – 19:40 – Rozhovor s Veronikou Cifrovou Ostrihoňovou a Ľudovítom Ódorom19:40 – 20:00 – Diskusia20:00 – Voľné rozhovory a možnosť urobiť si spoločnú fotku

Diskusné stretnutie je organizované pod záštitou parlamentnej frakcie Renew Europe a bude tlmočené do slovenského posunkového jazyka.

BANSKOBYSTRICKÉ KULTÚRNE LETO 2025
2025-06-12 00:00 - 2025-09-14 23:59
Viac ako 160 podujatí po celom meste je pripravených pre obyvateľov i návštevníkov počas Banskobystrického kultúrneho leta 2025. Od júna do septembra sa môžeme tešiť na koncerty, výstavy, filmové projekcie, divadelné predstavenia, workshopy, tvorivé dielne, festivaly a ďalšie kultúrne udalosti, ktoré spríjemnia letné dni v meste pod Urpínom.

ARS POETICA NEOSOLIENSIS
2025-06-12 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Mesto Banská Bystrica pozýva na ARS POETICA NEOSOLIENSIS

Z verejných zdrojov podporil Fond na podporu umenia.

KONCERT US LÚČNICA V SRDCI SLOVENSKA: SVETOZÁR STRAČINA – POČUŤ VÔŇU ŽIVÉHO
2025-06-13 16:00 - 2025-06-14 16:00 | Amfík Banskobystrický amfiteáter Paľa Bielika, Cesta na amfiteáter 494/2, Banská Bystrica, Banskobystrický kraj, 974 01, Slovenská republika
Umelecký súbor Lúčnica pripravuje jedinečný projekt na počesť významného slovenského skladateľa Svetozára Stračinu. Koncert s názvom „Svetozár Stračina – Počuť vôňu živého“ sa uskutoční iba dvakrát a to 13. a 14. júna v Banskej Bystrici a na jednom pódiu prepojí viac ako 120 umelcov. Diváci sa môžu tešiť na 45-členný orchester US Lúčnica, spevácky zbor Lúčnica a svetoznámy tanečný súbor. Pred predstavením rozkvitne v areáli amfiteátra „Lúka živých tradícií“ s množstvom sprievodných aktivít aj pre deti, ako aj dobrého slovenského gastra.

Príďte si vypočuť odkaz Svetozára Stračinu v podaní Lúčnice a zažite magický večer, ktorý spojí minulosť s prítomnosťou.

SÍDLISKOVÉ VEČERNÍČKY
2025-06-14 17:30 - 2025-08-24 18:00
Aké by to bolo leto, keby si na svoje neprišli aj najmenší Banskobystričania? Po roku sa do jednotlivých častí mesta vracajú pre deti s rodičmi rozprávky, mnohé z nich priamo pod holým nebom.

TANEC BOHÝŇ VII.
2025-06-17 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
Benefičný večer na podporu ZŠ pri zdravotníckom zariadení v Banskej Bystrici.

DNI MESTSKEJ KULTÚRY
2025-06-20 09:00 - 2025-06-21 23:00 | Centrum
Banská Bystrica pripravuje v spolupráci s takmer tridsiatimi partnermi a banskobystrickými inštitúciami zriaďovanej a nezriaďovanej kultúry Dni mestskej kultúry 2025. V dňoch 20. a 21. júna sa mesto pod Urpínom premení na centrum osláv, ktoré pri príležitosti 770. výročia udelenia mestských privilégií prinesie pestrý program. Počas dvojdňového festivalu sa návštevníci a obyvatelia môžu tešiť na jedinečné zážitky a prepojenie minulosti so súčasnosťou.

Dni mestskej kultúry 2025

PROGRAM

Piatok / 20.6.2025

Vystúpte do Petermanovej veže9.00 – 23.00 h / Námestie Š. Moysesarekonštrukcia stredovekej fortifikácie mestského hradu do výšky vstupu do Petermanovej veže s možnosťou nahliadnutia do jej interiéru

Brána Lazovná9.00 – 23.00 h / Lazovná 19inštalácia jednej z piatich mestských brán umiestnená na jej pôvodom mieste

Vstúpte do sveta Múzea SNP9.00 – 18.00 h / Múzeum SNP / Kapitulská 23otvorený depozitár Múzea SNPsprístupňuje pre verejnosťzbierkové predmety Múzea SNP unikátnou a príťažlivejšou formou, multimediálna výstava SNP 1944, ktorá približuje život počas bojov za oslobodenie

Pošta v dejinách ľudskej komunikácie9.00 – 18.00 h / posledný vstup o 17.30 h / Slovenská pošta a. s., Poštové múzeum / Partizánska cesta 9stála expozícia Poštového múzea, prehliadka expozície Pošta a poštovníctvo v dejinách ľudskej komunikácie a výstavy 2. svetová vojna v známkovej tvorbe

Pamätihodnosti Banskej Bystrice9.00 – 17.00 h / Verejná knižnica Mikuláša Kováča, pobočka Jilemického 48výstava prác žiakov ZUŠ J. Cikkera venovaná významným pamiatkam v našom meste

Za živa v Bystrici, po smrti v nebi9.00 – 17.00 h / Historická radnica / Námestie SNP 1výstava výtvarných prác žiakov Súkromnej základnej umeleckej školy Róberta Tatára

Poetično v Poetike9.00 – 22.00 h / Kaviareň Poetika / Lazovná 16výstava Adriany Jánošovej Bútorovej pod názvom ,,Imaginárium“, ktorá nás prenesie do sveta stredomorského imaginárneho realizmu / komentovaná prehliadka /

18.00 – 19.00 hšperkárska dielňa Kristíny Sukupovej ,,LaLoka“, ukážky šperkárčenia s možnosťou zakúpenia strieborných šperkovprezentácia a ochutnávka remeselného pivovaru Huncútkomorný koncert Vladka Brünna / spev-gitara / 19.00 – 22.00 h

Petang10.00 – 13.00 h / Záhrada CNK / Námestie SNP 16komunitné centrá Fončorda a Sásová – komunita petangistov predstaví hru „petanque“

BB●770●SM / Banská Bystrica 770. rokov mestom10.00 – 18.00 h / Stredoslovenské múzeum / Thurzov dom, Námestie SNP 4výstava, ktorá prostredníctvom bohatého zbierkového fondu predstaví významné udalosti a osobnosti administratívneho a politické života mesta, ktoré vytvárali jeho kultúrno-politickú identitu

História mesta Banská Bystrica 10.00 – 18.00 h / Stredoslovenské múzeum / Matejov dom / Námestie Š. Moysesa 20história medeného mesta, jeho najvýznamnejšie osobnosti, hodnotné zbierkové predmety, vzácne klenoty a bohatá archeologická expozíciamimoriadne bude prístupný balkónik, odkiaľ si môžete vychutnať zaujímavé výhľady či odfotografovať sa

Pretorium: 770.IDM:BB 10.00 – 22.00 h / Stredoslovenská galéria / Pretórium / Námestie Š. Moysesa 25intermediálna výstava umenia mladých talentov z Akadémie umení v Banskej Bystrici v podkroví budovy Pretória Stredoslovenskej galérie a mimoriadne sprístupnená vežička Pretória

Svedok histórie Lazovnej ulice10.00 – 17.00 h / posledný vstup o 16.00 h / Štátna vedecká knižnica v Banskej Bystrici /Lazovná 9lektorovaná prehliadka priestorov budovy knižnice spojená s výstavou pohľadníc o mestskom opevnení a lektorovaná výstava starých tlačí prepojených s osobnosťami Lazovnej ulice

Hudba, bábky a tvorivosť v múzeu10.00 – 17.00 h, posledný vstup o 16.00 h /Štátna vedecká knižnica v Banskej Bystrici – Literárne a hudobné múzeum / Lazovná 9návšteva múzea a prehliadka expozícií, výstava Hudobný svet vzdialených kultúr, cvičné modely bábok a hudobných nástrojov, tvorivé výtvarné dielne

Rudy a minerály v Banskej Bystrici a okolí10.00 – 18.00 h / Námestie Š. Moysesainteraktívna výstava ukážok rúd, minerálov a nerastných surovín, ktoré stáli za rozvojom baníctva a rozmachom slobodného kráľovského mesta Banská Bystrica, ukážky ryžovania zlata

30 zastavení Vedeckej hračky10.00 – 17.30 h / vybrané lokality po celom mesteaktivity zamerané na vedecko – technickú tvorivosť detí a mládežemedzi vybranými stanovišťami bude premávať vláčik Neusohl so začiatkom na Námestí Š. Moysesa

Entropia10.00 h , 12.00 h, 14.00 h / Galéria VD Laboratórium súčasného umenia / Horná 36Nina Haasová, Peter W. Haas – maľba, grafika, inštalácia, fotografikakomentovaná prehliadka výstavy spojená s úvodným workshopom do grafiky a veľkoformátovej fotografie

Vidmo12.00 – 17.00 h / Rozkvet Gallery a UM, Centrum nezávislého vizuálneho umenia / Horná 36výstava vizuálnej umelkyne Jessici Prečuchovejvýtvarné workshopy: keramika, grafika, analógová fotografia, maľba, kresba aj podľa živého modela/modelky

Čo si mala byť Bystrica? 14.00 – 23.00 h / Záhrada CNK / Námestie SNP 16expozícia architektonických vízií a modelov mesta pod Urpínom / komentovaná prehliadka s architektkou / 17.00 – 20.00 h

Nadrozmerný šach15.00 h – 18.00 h / Námestie SNPkomunitné centrum Fončorda – kráľovská hra s veľkými figúrkami na nadrozmernej šachovnici

Hlas mestského zvonu15.30 h / Námestie Š. Moysesajedinečná príležitosť počuť najťažší zvon na Slovenku „Generál“, umiestnený v Petermanovej veži

Mesto v kamennom objatí alebo príbeh opevnenia Banskej Bystrice16.00 h / Stredoslovenské múzeum / Matejov Dom / Námestie Š. Moysesa 20rozprávanie o dejinách mestského opevnenia spojené s prehliadkou jeho menej známej časti

FrancoFun vol.18 : Saška & Adrián16.00 h / Alliances Françaises /Lazovná 9pop – rockovýkoncert účastníkov súťaže Spievam po francúzsky 2025

Hana Ponická: Lukavické zápisky

17.00 h / Hogo Fogo Jazz & Art Club / Námestie Š. Moysesa 7

uvedenie reedície knihy známej autorky, ktorá tridsať rokov žila a písala v Lukavici neďaleko Banskej Bystrice

West Virginia Youth Symphony18.00 h / Farský kostol Nanebovzatia Panny Márie / Námestie Š. Moysesakoncert klasickej hudby mládežníckeho symfonického orchestra z partnerského mesta Charleston, Západná Virgínia, USA

Letný SLOVOMfest
2025-07-08 18:30 - 20:00 | Robotnícky dom, Robotnícka 3, Banská Bystrica, 97401, Slovenská republika
Letný SLOVOMfest je tu! Mesto Banská Bystrica a Generácia Nula Vás srdečne pozývajú na multižánrové umelecké podujatie v jedinečnom prostredí nádvoria Robotníckeho domu.

Príďte si vychutnať originálne spojenie autentickej literatúry, výtvarného umenia a živej hudby v utorok 8. júla o 18.30. Čakajú na Vás diela talentovaných výtvarníkov (Cyril Lunter, Michal Laboš, Viktória Rebeka Kunkelová, Mária Chvostáčková, Peter Mlynárik, Eliška Valentová), veselé aj vážne aforizmy Ľudovíta Majera či Ondreja Kalamára, pestrý výber poézie aj prózy v podaní nielen banskobystrických, ale autorov z rôznych končín Slovenska. O hudobný zážitok sa postarajú Agnesa a Martin Šavel ako aj Roman Buhovecký.

Príďte prežiť príjemný letný večer s nami a s umením!

HUDBA V KORUNÁCH STROMOV
2025-07-11 21:00 - 22:00
Koncert sláčikového kvarteta a vzdušnej akrobatky, účinkujú: Ariadna Vendelová, Andrej Baran – 1. husle, Viliam Trgo – 2. husle, Andrej Krajčovič – viola, Ján Šiška – violončelo

VOLUME 2025
2025-08-01 18:30 - 22:00 | Námestie SNP, Námestie SNP, Banská Bystrica, 97401, Slovenská republika
Volume je skvelá trenčianska rocková kapela. Vznikli v r. 2013. Začali s klasickejším hard rockom, neskôr ho obohatili o nové prvky.

GRAND RETRO SHOW 2025
2025-08-02 10:30 - 12:30 | Námestie SNP, Námestie SNP, Banská Bystrica, 97401, Slovenská republika
Námestie SNP ožije noblesou a eleganciou historických vozidiel

Prvá augustová sobota na Námestí SNP sa ponesie v znamení noblesy a elegancie. Milovníci historických vozidiel sa môžu tešiť na stretnutie veteránov z minulých rokov. Celkovo 50 posádok príde nielen z Českej republiky, ale aj z Maďarska. Sprievod povedie aj tento rok Dolnou ulicou približne o 10.30 hod.

Diváci sa môžu tešiť na vozidlá svetových značiek ako Mercedes, Bentley, Alvis, Cadillac či Chevrolet.

Hlavným ťahákom bude určite Rolls Royce z roku 1930, ktorého karoséria je potiahnutá kožou. Podľa všetkých znakov bol tento unikátny kúsok vyrobený pre niekoho z členov anglickej kráľovskej rodiny a v súčasnosti prebieha pátranie po jeho kompletnej histórii.

Z československých vozidiel budú určite pastvou pre oči nielen pre odborníkov, ale aj pre laikov, dve nádherné vozidlá: Tatra 87 a Tatra 87 Diplomat.

Atmosféru autentických zvukov 20. až 50. rokov minulého storočia dotvorí koncert v podaní Paper Moon Trio. Toto dámske zoskupenie – Andrea Kružliaková (gitara, spev), Barbora Medeková (ukulele, spev) a Kristína Uhlíková/Juliana Šeregiová (husle, spev/v alternácii) – vás očarí svojou unikátnou technikou „close harmony“, ktorú si osvojili počas pôsobenia v Bratislava Hot Serenaders.

Historické vozidlá budú môcť návštevníci obdivovať na Námestí SNP približne do 12:30 hod. Následne sa sprievod veteránov vydá na jazdu Podpoľaním smerom na zámok vo Vígľaši, kde sa uskutoční ďalší kultúrny program.

SVET NA DOSAH
2025-08-02 15:00 - 22:00 | Námestie Štefana Moysesa, Námestie Štefana Moysesa, Banská Bystrica, 974 01, Slovenská republika
WORKSHOPY – ZAŽITE, TVORTE, TANCUJTE!

15:00 – JAMADANPreneste sa do srdca Afriky!Vyskúšajte si silu rytmu na bubnovom workshope, ktorý rozhýbe nielen ruky, ale aj dušu.

16:00 – KREATÍVNY WORKSHOP: EXOTICKÉ ČELENKYFarby, pierka a fantázia!Vyrobte si vlastnú exotickú čelenku a staňte sa súčasťou karnevalovej atmosféry.

17:00 – LATINO WORKSHOP: LEE SANDOVAL PEREZ (VENEZUELA)Latinskoamerický temperament na dosah!Pod vedením venezuelského tanečníka sa naučíte kroky salsy, merengue, reggaeton-u

18:00 – STREET DANCE S NOROM GROFČÍKOMToto bude jazda!Päťnásobný majster sveta v street dance vás naučí choreografiu plnú energie, pohybu a štýlu.

Nezáleží na tom, koľko máte rokov ani skúseností – príďte si to vyskúšať, zabaviť sa a zažiť niečo nové! Workshopy sú bezplatné.Workshopmi vás prevedú profesionáli, ktorí vás dostanú do rytmu ešte pred večernou LATINOSHOW!

HLAVNÝ STAGE

19:00 – DJ LATIN WARM UP PARTY20:00 LATINOSHOW Hudba – Rytmus – Tanec – Energia Latinskej Ameriky

Latinoshow je unikátna hudobno-tanečná show, ktorá spája živý latin band, bubnovú show a choreografie dvoch tanečných skupín do jednej výnimočnej udalosti.Na jednom pódiu sa predstaví 30 účinkujúcich, ktorí prenesú divákov z autentických kubánskych uličiek cez horúce brazílske karnevaly až po moderné rytmy Latinskej Ameriky.

Dominika Titková & FriendsLatin band pod vedením speváčky a saxofonistky a striebornej finalistky Česko Slovensko má talent, vnáša do show autenticitu s osobitým šarmom.

Campana BatucadaNajväčšia bubnová show na Slovensku a prvá škola samby – rytmy, ktoré rozhýbu celé publikum.

La Rosa Dance GroupProfesionálna tanečná skupina známa exotickými a precízne vystavanými choreografiami zapája aj publikum do interakcií počas show.

Noro Grofčík & N Dance Company5-násobný majster sveta v street dance spolu s tímom predvedú dychberúce spojenie moderného tanca a latinskej energie.

Lee Sandoval Perez (Venezuela)Špeciálny hosť prinesie latinský temperament priamo z Južnej Ameriky.

Claudia Bole Dovic

2-násobná majsterka Európy v latino tancoch.

PRÁZDNINOVÉ TVORENIE
2025-08-05 09:00 - 2025-08-06 11:00 | Robotnícky dom, Robotnícka 3, Banská Bystrica, 97401, Slovenská republika

ARS POETICA NEOSOLIENSIS
2025-08-14 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Srdečne Vás pozývame na augustový cyklus multižánrového literárno-hudobného a výtvarného podujatia Ars Poetica Neosoliensis, ktorý sa uskutoční vo štvrtok 14.08.2025 o 17:00 hod. v Cikkerovej sieni historickej radnice.

Z verejných zdrojov podporil Fond na podporu umenia.

JUREŠ FALLGRAPP
2025-08-15 18:30 - 22:00
🎶 Pripravte sa na super piatkový večer, Bystričania! 🎶

Už tento piatok, 15. augusta, sa vidíme pred Domom kultúry na poriadnej dávke hudby! 🕺 Začíname o 18:30 s DJ Rastou & Helfarines a potom, o 20:30, sa môžete tešiť na parádny DJ-set Jureša Fallgrappa!

Konečne sa pred Domom kultúry niečo deje a bude to stáť za to! 😉 A pozor, vidíme sa pod kinom Domu kultúry!

Nenechajte si to ujsť, zavolajte kamošov a prídite si užiť skvelú atmosféru! 😎

Mapa areálu:
